(src)="1"> 3 Nɔ He Sane ​ — I Kɛ Ní Leli Bɔ Nɛ I Ná He Se\n(src)="2"> 8 Ngɔɔ Hɛ Mi Nyami Kɛ Ha Nihi Nɛ Sa Hɛ Mi Nyami\n(src)="3"> E sa nɛ Kristofohi nɛ a le blɔ nɛ sa nɛ a maa gu nɔ kɛ je bumi kpo kɛ tsɔɔ nihi , nɛ a wo a hɛ mi nyami .\n(src)="4"> Mɛnɔmɛ nɛ a sa hɛ mi nyami ?\n(src)="5"> Nɛ mɛni he je ?\n(src)="6"> Munyu nɛ ɔ maa ye bua wɔ konɛ waa na sane bimi nɛ ɔmɛ a heto , nɛ wa maa le se nami nɛ ngɛ he kaa wa maa ngɔ hɛ mi nyami kɛ ha nihi nɛ sa hɛ mi nyami ɔ hulɔ .\n(src)="7"> 13 Mo Ná Hemi Kɛ Yemi ​ — Pee Juɛmi Nɛ Da !\n(src)="8"> Baiblo ɔ tsɔɔ kaa e sɛ nɛ wa yi mi nɛ pee wɔ enyɔɔnyɔ , loo e he nɛ wa ha wɔ kaa wa maa pee juɛmi ngɛ nɔ́ ko he .\n(src)="9"> Se mɛni he je nɛ e hia nɛ waa pee juɛmi nɛ da a ?\n(src)="10"> Mɛni maa ye bua wɔ konɛ waa pee jã ?\n(src)="11"> Anɛ be komɛ ɔ , e he maa hia nɛ wa tsake juɛmi nɛ wa peeɔ ɔ lo ?\n(src)="12"> Munyu nɛ ɔ maa ye bua wɔ konɛ wa ha sane bimi nɛ ɔmɛ a heto .\n(src)="13"> 18 Sɔmɔ Yehowa Kɛ O Tsui Tsuo !\n(src)="14"> 23 Anɛ O Maa Kase Ní Kɛ Je Níhi Nɛ A Ngma a Mi Lo ?\n(src)="15"> Akɛnɛ wa yi mluku he je ɔ , wɔ tsuo wa tɔ̃ɔ .\n(src)="16"> Se kɛ̃ ɔ , anɛ lɔ ɔ tsɔɔ kaa wa be nyɛe maa sa Yehowa hɛ mi lo ?\n(src)="17"> Ngɛ munyu enyɔ nɛ ɔmɛ a mi ɔ , wa ma susu Yuda matsɛmɛ eywiɛ komɛ nɛ a tɔ̃ ɔ a he .\n(src)="18"> Hɛdɔ ngɛ tɔmi nɛ a tɔ̃ ɔ ekomɛ a he , se kɛ̃ ɔ , Yehowa na matsɛmɛ nɛ ɔmɛ kaa a ngɔ a tsui tsuo kɛ sɔmɔ lɛ .\n(src)="19"> E ngɛ mi kaa wa tɔ̃ɔ mohu lɛɛ , se anɛ Mawu maa na wɔ kaa nihi nɛ wa sɔmɔɔ lɛ kɛ wa tsui tsuo lo ?\n(src)="20"> 28 Moo Pee O He Huɛ Kpakpa Ke Nɔ́ Ko Miɔ Nɛ E Ma Puɛ Nyɛ Huɛ Bɔmi ɔ Po\n(src)="21"> 32 A Na Baiblo Mi Biɛ Ko Ngɛ Blema Buɛ Ko He\n(src)="1"> NƆ HE SANE\n(src)="2"> William Samuelson nya mi munyu\n(src)="3"> I KAI kaa jeha komɛ nɛ be ɔ , kɔɔhiɔ mi pee nganii mɔtu ko ngɛ Brookings , ngɛ South Dakota , U.S.A .\n(src)="4"> E ha nɛ i na kaa e be kɛe nɛ fĩɛ maa ye wawɛɛ .\n(src)="5"> Se eko ɔ , e maa pee mo nyakpɛ kaa jamɛ a ligbi ɔ , i kɛ nihi bɔɔ ko daa si ngɛ tso tsu ko mi , nɛ wa he ngɛ kpokpoe .\n(src)="6"> Wa daa si ngɛ nyu nɔ́ ngua ko nɛ a kɛ haa lohwehi nyu ɔ he !\n(src)="7"> Nyu nɛ ngɛ mi ɔ mi jɔ wawɛɛ .\n(src)="8"> Ha nɛ ma de mo ye he sane bɔɔ , konɛ o le nɔ́ he je nɛ wa daa si ngɛ nyu ɔ he ɔ .\n(src)="9"> Ye tsɛko Alfred kɛ ye papaa\n(src)="10"> A fɔ mi March 7 , 1936 .\n(src)="11"> A fɔ wɔ ni eywiɛ , nɛ imi ji nakutso .\n(src)="12"> Wa hi si ngɛ ngmɔ nyafii ko nɔ ngɛ South Dakota beleku je .\n(src)="13"> Ye weku ɔ bua jɔ ngmɔ peemi he , se pi lɔ ɔ ji nɔ́ nɛ he hia mɛ wawɛɛ ngɛ si himi mi .\n(src)="14"> Ye fɔli ɔmɛ ha nɛ a baptisi mɛ kaa Yehowa Odasefohi ngɛ jeha 1934 ɔ mi .\n(src)="15"> A jɔɔ a he nɔ ha wa hiɔwe Tsɛ Yehowa , enɛ ɔ he ɔ , Mawu suɔmi nya ní peemi ji nɔ́ titli ngɛ a si himi mi .\n(src)="16"> A tsɛɛ ye papaa ke Clarence , nɛ e sɔmɔ kaa asafo ɔ sɔmɔlɔ ( amlɔ nɛ ɔ biɛ nɛ a kɛ tsɛɛ mɛ ji nikɔtɔmahi a kuu ɔ sanehi a he blɔ nya tolɔ ) , nɛ pee se ɔ , ye tsɛ wayo nɛ a tsɛɛ lɛ ke Alfred hu sɔmɔ kaa asafo ɔ sɔmɔlɔ .\n(src)="17"> Mɛ tsuo a sɔmɔ ngɛ asafo nyafii ko mi ngɛ Conde , ngɛ South Dakota .\n(src)="18"> Wa weku ɔ yaa asafo mi kpehi daa , nɛ wa ya fiɛɛɔ hwɔɔ se he hɛ nɔ́ kami nɛ ngɛ bua jɔmi nɛ ngɛ Baiblo ɔ mi ɔ kɛ haa nihi ngɛ wehi a mi daa .\n(src)="19"> Nɔ hyɛmi nɔ́ kpakpa nɛ ye fɔli ɔmɛ pee ɔ ye bua i kɛ ye nyɛmimɛ ɔmɛ wawɛɛ .\n(src)="20"> I kɛ ye awenyɛ Dorothy tsuo ba pee Matsɛ Yemi ɔ fiɛɛli .\n(src)="21"> Jamɛ a be ɔ , i ye jeha ekpa pɛ .\n(src)="22"> Ngɛ jeha 1943 ɔ mi ɔ , i ngma ye biɛ ngɛ Teokrase Sɔmɔmi Sukuu ɔ mi .\n(src)="23"> Jamɛ a be ɔ , a je sukuu nɛ ɔ sisi kɛ we .\n(src)="24"> Benɛ i ngɛ sɔmɔe kaa blɔ gbalɔ ngɛ jeha 1952 ɔ mi\n(src)="25"> Waa kɛ kpokpa nɔ kpehi kɛ kpɔ mi kpehi a yami fiɛ we kulaa .\n(src)="26"> I kaiɔ kpokpa nɔ kpe ko nɛ wa pee ngɛ jeha 1949 ɔ mi ngɛ Sioux Falls , ngɛ South Dakota .\n(src)="27"> Nyɛminyumu Grant Suiter nɛ ba tu munyu nɛ e yi ji “ It Is Later Than You Think ! ”\n(src)="28"> ( E Su Haa Pe Bɔ Nɛ O Susu ɔ ! )\n(src)="29"> E ma nɔ mi kaa e sa nɛ nihi nɛ a jɔɔ a he nɔ kaa Kristofohi ɔ nɛ a ngɔ a be tsuo kɛ fiɛɛ sane kpakpa nɛ kɔɔ Mawu Matsɛ Yemi ɔ nɛ a to sisi ɔ he .\n(src)="30"> Lɔ ɔ wo mi he wami nɛ i jɔɔ ye he nɔ ha Yehowa .\n(src)="31"> I ha nɛ a baptisi mi ngɛ kpɔ mi kpe nɛ nyɛɛ se nɛ a pee ngɛ Brookings ɔ sisi ngɛ November 12 , 1949 .\n(src)="32"> Enɛ ɔ he je nɛ wa daa si ngɛ nyu nɛ mi jɔ nɛ i tu he munyu ɔ he ɔ nɛ .\n(src)="33"> Wɔ ni eywiɛ nɛ wa ngɛ mlɛe konɛ a baptisi wɔ ngɛ nyu nɔ́ agbo nɛ a kɛ dade pee ɔ mi .\n(src)="34"> Lɔ ɔ se ɔ , oti nɛ i kɛ ma ye hɛ mi ji blɔ gbami ní tsumi ɔ .\n(src)="35"> I je blɔ gbami ní tsumi ɔ sisi ngɛ January 1 , 1952 , be mi nɛ i ye jeha 15 .\n(src)="36"> Baiblo ɔ de ke : “ Nɔ nɛ kɛ ní leli nyɛɛɔ ɔ , e leɔ ní , ” nɛ ní leli fuu ngɛ ye weku ɔ mi nɛ a fĩ yi mi kpɔ nɛ i mwɔ kaa ma pee blɔ gbalɔ ɔ se .\n(src)="37"> ( Abɛ 13 : 20 ) Ye tsɛko nɛ a tsɛɛ lɛ ke Julius nɛ e ye jeha 60 ji nɔ nɛ i kɛ lɛ pɔɔ fiɛɛmi yami .\n(src)="38"> E ngɛ mi kaa e wa pe mi kulaa mohu lɛɛ , se wa bua jɔɔ ke wa pee kake kɛ ya fiɛɛmi .\n(src)="39"> E ngɛ níhi a si kpami fuu , nɛ i kase níhi fuu kɛ je e ngɔ .\n(src)="40"> E kɛ we nɛ ye awenyɛ Dorothy hu ba pee blɔ gbalɔ .\n(src)="41"> Benɛ i ji niheyo ɔ , ye papaa ha nɛ kpɔ mi nɔ hyɛli fuu kɛ a yihi ba toɔ wa we ɔ mi .\n(src)="42"> Kpɔ mi nɔ hyɛlɔ nɛ ji Jesse Cantwell kɛ e yo Lynn ye bua mi wawɛɛ .\n(src)="43"> A wo mi he wami wawɛɛ , nɛ lɔ ɔ hu piɛɛ he nɛ i mwɔ ye yi mi kpɔ kaa ma sɔmɔ kaa blɔ gbalɔ ɔ nɛ .\n(src)="44"> A susuɔ ye he wawɛɛ , nɛ enɛ ɔ ye bua mi nɛ i ngɔ Mawu jami mi otihi kɛ ma ye hɛ mi .\n(src)="45"> Ke a ngɛ asafohi nɛ a kɛ he nɛ wa ngɛ ɔ kɛ we ɔ sɔmɔe ɔ , a haa nɛ i ba piɛɔ a he kɛ yaa fiɛɛmi .\n(src)="46"> Enɛ ɔ woɔ mi he wami , nɛ ye bua jɔɔ wawɛɛ !\n(src)="47"> Pee se ɔ , kpɔ mi nɔ hyɛlɔ nɛ ji Bud Miller kɛ e yo Joan hu ba sɔmɔ wɔ .\n(src)="48"> Jamɛ a be ɔ , i ye jeha 18 , nɛ kuu ko nɛ hlaa nihi nɛ a sɔmɔɔ kaa ta buli ɔ ngɛ ye nɔ nyɛe konɛ ma sɔmɔ kaa ta bulɔ .\n(src)="49"> Kuu nɛ ɔ ngɛ hlae nɛ ma tsu ní tsumi ko nɛ i le kaa e teɔ si kɛ woɔ Yesu fami nɛ e fã e se nyɛɛli kaa a kɛ a he ko wo ma kudɔmi sanehi a mi ɔ .\n(src)="50"> Se i suɔ kaa ma fiɛɛ Matsɛ Yemi ɔ he sane kpakpa a .\n(src)="51"> I kpa kuu ɔ nɛ a ye ye sane ɔ pɛɛ kaa a bu mi kaa sane kpakpa fiɛɛlɔ .\n(src)="52"> Benɛ Nyɛminyumu Miller de ke e kɛ mi maa ya konɛ ma ya na kuu nɛ hlaa nihi nɛ a sɔmɔɔ kaa ta buli ɔ , ye bua jɔ wawɛɛ .\n(src)="53"> Nyɛminyumu Miller ji nɔ ko nɛ ngɛ kã , nɛ e yi nɔ hɛ mi gbeye .\n(src)="54"> E le Ngmami ɔ mi saminya hulɔ .\n(src)="55"> Enɛ ɔ ha nɛ i ná kã wawɛɛ !\n(src)="56"> Benɛ i kɛ Nyɛminyumu Miller ya a , a bu wɔ tue , nɛ ngɛ jeha 1954 ɔ mi ɔ , a kplɛɛ ye nɔ kaa sane kpakpa fiɛɛlɔ .\n(src)="57"> Lɔ ɔ bli blɔ kɛ ha mi nɛ i nyɛ nɛ i su teokrase oti kpa ko hu he .\n(src)="58"> Benɛ i ya Betel kɛ we , nɛ́ i daa si ngɛ lɔle ko nɛ a kɛ tsuɔ ní ngɛ ngmɔ ɔ mi ɔ he\n(src)="59"> Lɔ ɔ se ɔ , e kɛ we nɛ a fɔ mi nine kaa ma ba sɔmɔ ngɛ Betel .\n(src)="60"> Jamɛ a be ɔ mi ɔ , biɛ nɛ a kɛ tsɛɛ Betel nɛ ɔ ji Watchtower Farm ( Watchtower Ngmɔ ) , nɛ e ngɛ Staten Island ngɛ New York .\n(src)="61"> E ji he blɔ nɛ i ná kaa ma sɔmɔ ngɛ lejɛ ɔ maa pee jeha etɛ .\n(src)="62"> Enɛ ɔ ha nɛ i ná níhi a si kpamihi nɛ a ngɛ bua jɔmi wawɛɛ , ejakaa i kɛ ní leli fuu tsu ní .\n(src)="63"> I kɛ Nyɛminyumu Franz ngɛ WBBR\n(src)="64"> Hleedio tesia nɛ ji WBBR ɔ hu ngɛ he nɛ i ya sɔmɔ ngɛ ɔ , ngɛ Staten Island ɔ .\n(src)="65"> Yehowa Odasefohi ji nihi nɛ a kɛ hleedio tesia nɛ ɔ tsu ní kɛ je jeha 1924 ɔ mi kɛ ya si jeha 1957 ɔ mi .\n(src)="66"> A haa nɛ nihi nɛ a sɔmɔɔ ngɛ Betel ɔ a kpɛti nihi 15 aloo 20 pɛ ya tsuɔ ní ngɛ ngmɔ ɔ mi .\n(src)="67"> Wa kpɛti nihi fuu ji nihewi kɛ yihewi , nɛ wa be níhi a si kpami tsɔ hulɔ .\n(src)="68"> Se Nyɛminyumu ko nɛ a tsɛɛ lɛ ke Eldon Woodworth nɛ e piɛɛ nihi nɛ a pɔ mɛ nu ɔ a he ɔ piɛɛ wa he .\n(src)="69"> E ha nɛ wa na heii kaa e ji ní lelɔ niinɛ .\n(src)="70"> E ngɛ kaa wa tsɛ , nɛ e susuɔ wa he .\n(src)="71"> Be komɛ ɔ , ke mluku nɛ wa yi ɔ ha nɛ haomi ko ba waa kɛ wa nyɛmimɛ wa kpɛti ɔ , nɔ́ nɛ Nyɛminyumu Woodworth pɔɔ demi ji , “ Ke o hyɛ nihi nɛ Nyɔmtsɛ ɔ ngɛ , kɛ nɔ́ nɛ e kɛ mɛ tsu ɔ , e ngɛ nyakpɛ wawɛɛ . ”\n(src)="72"> Harry Peterson kɛ kã fiɛɛɔ wawɛɛ\n(src)="73"> Jehanɛ hu ɔ , wa ná he blɔ nɛ waa kɛ Nyɛminyumu Frederick W .\n(src)="74"> Franz hu tsu ní , nɛ e ye bua wɔ wawɛɛ .\n(src)="75"> E le ní wawɛɛ , nɛ e le Ngmami ɔ mi saminya .\n(src)="76"> E ná wa ti nɔ fɛɛ nɔ he deka .\n(src)="77"> Nɔ nɛ hooɔ ní ha wɔ ji Harry Peterson .\n(src)="78"> E he waa ha wɔ kaa wa maa ngɔ e biɛ nitsɛ nɛ ji Papargyropoulos ɔ kɛ tsɛ lɛ , enɛ ɔ he ɔ , wa pɔɔ lɛ tsɛmi ke Peterson .\n(src)="79"> Lɛ hu e piɛɛ nihi nɛ a pɔ mɛ nu ɔ a he , nɛ e bua jɔ fiɛɛmi ní tsumi ɔ he wawɛɛ .\n(src)="80"> Nyɛminyumu Peterson tsu ní tsumi nɛ a kɛ wo e dɛ ngɛ Betel ɔ he ní saminya , se loloolo ɔ , e kɛ fiɛɛmi ní tsumi ɔ fiɛ we .\n(src)="81"> Daa nyɔhiɔ ɔ , e haa wa womi tɛtlɛɛ ɔmɛ lafahi abɔ .\n(src)="82"> E le Ngmami ɔ mi saminya hulɔ , enɛ ɔ he ɔ , e nyɛ nɛ e ha sanehi nɛ wa bi lɛ ɔ fuu a heto .\n(src)="83"> A ngɔɔ ní nɛ a kpaa ngɛ ngmɔ ɔ nɔ ɔ kɛ woɔ tɔhi a mi .\n(src)="84"> Daa jeha a , a ngɔɔ tso yiblii kɛ ba nɛ a kɛ hooɔ ní kɛ woɔ tɔhi maa pee 45,000 mi kɛ ya haa Betel weku ɔ .\n(trg)="75"> Котькуд ар Вефиль семьялы ми ог 45 сюрс банка емышъёсты толалтэлы дасяса кельтылӥмы .\n(src)="85"> I kɛ nyɛmiyo ko nɛ le ní wawɛɛ nɛ a tsɛɛ lɛ ke Etta Huth tsu ní .\n(src)="86"> Lɛ ji nɔ nɛ e tsɔɔ bɔ nɛ a pee niye ní ɔ ha loko a kɛ woɔ tɔhi a mi .\n(src)="87"> Ke be su nɛ a kɛ niye ní maa wo tɔhi a mi ɔ , nyɛmimɛ jeɔ he slɔɔtohi ba yeɔ bua , nɛ Etta toɔ ní tsumi ɔ he blɔ nya .\n(src)="88"> E ngɛ mi kaa Etta le ní tsumi nɛ ɔ wawɛɛ mohu lɛɛ , se e baa e he si kɛ haa nyɛmimɛ nyumuhi nɛ a ngɛ ngmɔ ɔ nɔ hyɛe ɔ .\n(src)="89"> Akɛnɛ e baa e he si kɛ haa teokrase blɔ tsɔɔmi he je ɔ , i naa lɛ kaa e ji nɔ ko nɛ e peeɔ nɔ hyɛmi nɔ́ kpakpa .\n(src)="90"> I kɛ Angela kɛ Etta Huth\n(src)="91"> Angela Romano ji yihewi nɛ ba yeɔ bua konɛ a kɛ niye ní nɛ wo tɔhi a mi ɔ a kpɛti nɔ kake .\n(src)="92"> Etta ye bua lɛ benɛ e ba pɛtɛ anɔkuale ɔ he ɔ .